OpenLLM-France/wikimedia huggingface dataset:
# Pere Galceran de Castre-Pinós i de Tramaced

Pere Galceran de Castre-Pinós i de Tramaced (Ribagorça, a 1413 – v 1460) Fou vescomte d'Èvol, baró de Guimerà, conseller i camarlenc del rei Alfons el Magnànim. Fill de Pere Galceran de Castre-Pinós. Acompanyà el rei Alfons IV en l'expedició del 1420 a Itàlia, i aquest premià els seus serveis amb la donació de nombroses rendes reials al Rosselló i a la Cerdanya i la jurisdicció reial sobre les possessions dels vescomtes d'Évol (1424-25). Sostingué un plet amb Bernat de Vilamarí per la possessió de Palau-saverdera, que fou reconeguda a aquest darrer (1454) i que era el seu gendre en estar casat amb la seva filla Elionor.

## Núpcies i descendència

El 1422 es casà amb Blanca de So, hereva dels vescomtat d'Èvol, al Rosselló. Tingueren a:
* Felip de Castre-Pinós casat amb una Rocacrespa
* Joana de So i de Castro casada amb Jofre VII de Rocabertí, vescomte de Rocabertí
* Guillem Ramon de Castre-Pinós, vescomte d'Évol, Illa i Canet, veguer de la Cerdanya, batlle de Puigcerdà, casat amb Estefania Carrós d'Arborea, filla del virrei de Sardenya Nicolau Carrós d'Arborea.
* Elisabet de Castre-Pinós casada amb Joan de Vesius
* Elionor de Castre-Pinós casada amb Bernat de Vilamarí, senyor de Boadella i Palau-saverdera
* Ivany de Castre casat amb Beatriu de Salt o Sau
* Joan de Castre-Pinós cardenal i bisbe d'Agrigent
# Andrei Shchekachev

Andrei Shchekachev (en rus: Андрей Щекачёв) és un jugador d'escacs rus que té el títol de Gran Mestre des de 1996, i actualment juga representant la Federació francesa.

## Resultats destacats en competició

El juny de 2023, va guanyar el Campionat de França Obert de Ràpides amb una puntuació de 8,5/9, per davant del subcampió Serhí Fedortxuk.
El juliol de 2023, va empatar al segon lloc al 96è Paris IdF Masters 2023, conjuntament amb Harshavardhan GB, Karthik Venkataraman i Aarav Dengla.
Va ser un dels tres Grans Mestres que va jugar contra Alireza Firouzja en el seu polèmic torneig "Cursa cap al candidats", els altres van ser Alexandre Dgebuadze i Serhí Fedortxuk.

## Referències

* ↑ «Andrei Shchekachev champion de France de parties rapides», 26-06-2023.
* ↑ «Andrei Shchekachev et Jules Moussard Champions de France en rapide et Blitz».
* ↑ Ahmed, Shahid. «Sebastian Bogner clinches 96th Paris IdF Masters 2023, Harshavardhan second and Karthik Venkataraman third», 26-07-2023.
* ↑ Colodro, Carlos. «Firouzja held to a draw by Fedorchuk, remains behind So in ratings list», 23-12-2023.
* ↑ Schulz, Andre. «Let me quickly get some Elo, please!», 18-12-2023.
# Barend Britz

Barend Britz (Bela-Bela, 14 de desembre de 1954 - Perpinyà, 6 de desembre de 2018) fou un jugador de rugbi a XV nascut a Sud-àfrica i instal·lat a Perpinyà. Era l'oncle de Gerrie Britz. Morí a conseqüència d'una brutal agressió amb puny americà patida al bar que regentava.

## Referències

* ↑ Laure Moysset, «Perpignan : Barend Britz, ancien joueur emblématique de l'USAP, a succombé après une agression» (en francès). L'Indépendant, 7 desembre 2018.
* ↑ MAIGNE, Jacques. «Le nouveau rêve doré du rugby sang et or. Parmi quinze Perpignanais motivés, un inusable Afrikaner: Barend Britz» (en francès). [Consulta: 7 desembre 2024].
* ↑ «Barend Britz : portrait d’un pionnier» (en francès). La Semaine du Roussillon. Arxivat de l'original el 30/11/1998. [Consulta: 7 desembre 2024].
# Premi Osella

El premi Osella és un guardó atorgat a la Mostra de Venècia. Sota aquesta denominació s'hi agrupen diversos premis caracteritzats per la seva irregularitat d'entrega i les diverses categories a les quals fa referència, com per exemple millor muntatge, millor guió o altres contribucions tècniques.

## Els Premis

* Premi Osella pel millor guió
* Premi Osella per la millor contribució tècnica
Plantilla:Premi Osella
# Thomas Aniès

Thomas Aniès (Perpinyà, Catalunya del Nord, 27 de març de 1986) és un jugador de rugbi a XV que ocupa la posició de centre. Forma part de la Unió Esportiva Arlequins de Perpinyà. Ha estat internacional amb la selecció de França sub21 la temporada 2005-2006 (contra l'equip d'Irlanda A) i internacional de rugbi a 7 la temporada 2005-2006. També ha participat en els tornejos de Dubai i George.

## Referències

* ↑ «Le Cérétan Thomas Anies sélectionné en équipe France amateur» (en francès). [Consulta: 7 desembre 2024].
* ↑ «Rugby à XV : un Cérétan en équipe de France fédérale» (en francès). [Consulta: 7 desembre 2024].

## Enllaços externs

* Fitxa del jugador a l'USAP Arxivat 2007-10-14 a Wayback Machine. (francès)
* Estadístiques a itsrugby.fr (francès)
# Secret en flames

Secret en flames (títol original: Burning Secret) és una pel·lícula britanico-alemanya dirigida per Andrew Birkin a partir d'una novel·la de Stefan Zweig, Brennendes Geheimnis, i estrenada l'any 1989. Ha estat doblada al català

## Argument

En una estada que fa acompanyat de la seva mare en un hotel de luxe per cuidar la seva asma, el jove Edmond, de 12 anys coneix el baró Alexander von Hauenstein, un home ric i fanfarró que sedueix fàcilment el noi, i arriben a ser molt amics. El baró el porta a provar el seu poderós cotxe, li explica les seves gestes guerreres i dona també al nen il·lusions que són de vegades cruels. Perquè finalment és la mare del noi qui esdevé ràpidament l'objecte de les seves atencions, cosa que aquest últim accepta malament. Sorprèn el baró abraçant la seva mare, aquesta és a punt de sucumbir als atacs d'Alexander quan Edmond trenca les intencions més aviat cíniques de l'home que manipula tothom. El noi fuig per trobar el seu pare que ha quedat a Viena, que en farà d'aquest secret que crema?.

## Repartiment

* Klaus Maria Brandauer: Baró Alexander von Hauenstein
* Faye Dunaway: la Sra. Sonya Tuchman
* David Eberts: Edmund Tuchman

## Premis

* Premi del jurat jove del festival de Brussel·les el 1989.
* Premi especial del jurat per David Eberts al Festival de Venècia el 1989.

## Referències

* ↑ esadir.cat. Secret en flames. esadir.cat.
* ↑ «Burning Secret». The New York Times.
# Albert Serra Figueras

Albert Serra Figueras (Banyoles, 6 d'octubre de 1978) és un futbolista professional retirat. Al llarg de la seva carrera va desenvolupar el rol de defensa central, tot i que també podia ocupar la posició de pivot defensiu.
Albert Serra va començar a la Unió Esportiva Figueres a la Segona Divisió B l'any 2001. Durant les tres temporades que va estar al conjunt empordanès Serra va esdevenir titular d'un equip que va tenir unes bones campanyes a les ordres de Pere Gratacós on van aconseguir eliminar el FC Barcelona als 1/32 de la Copa del Rei, la temporada 2001-2002, any en el qual la UE Figueres va arribar fins a les semifinals del torneig fins que va caure davant el Deportivo de la Coruña. Dos anys després, el 2004, l'equip figuerenc es va tornar a veure les cares amb el Barça. Aquesta vegada, però, en un partit amistós emmarcat dins els actes de commemoració del centenari del naixement del pintor empordanès Salvador Dalí. Serra va esdevenir el protagonista local marcant el primer gol de la nit a la sortida d'un córner. Oleguer Presas va empatar, al minut 60, un partit en el qual també va ser titular l'actual davanter del Girona Futbol Club, Jito Silvestre (aleshores també a la UE Figueres).
L'estiu de 2005 Serra va arribar a Girona quan l'equip estava a la Tercera Divisió. Serra es va anar consolidant fins a convertir-se en una peça essencial en el conjunt gironí.
Durant la temporada 2009-2010 milita al Llevant UE, jugant un total de 14 partits, 11 com a titular, i aconseguint l'ascens a la Primera Divisió.
La temporada següent retorna al Girona FC on només juga una sola campanya. La temporada 2012-2013 fitxa per la UE Olot aconseguint l'ascens a Segona Divisió B.

## Referències

* ↑ «Albert Serra, reforç de luxe per un Olot aspirant a tot». Diari Ara, 23-07-2011. [Consulta: 7 desembre 2024].
* ↑ Ferrer, Jordi. «Afortunat i sense loteria». El Punt Avui, 11-02-2009. [Consulta: 7 desembre 2024].
* ↑ «"Vull el millor per al Girona però segueixo tenint l'espina clavada"». Diari de Girona, 11-11-2009. [Consulta: 7 desembre 2024].
* ↑ Masachs, Xevi. «Més qualitat i més competència a Olot». El Punt Avui, 06-08-2011. [Consulta: 7 desembre 2024].
# Senyoria (novel·la)

Senyoria és una novel·la de Jaume Cabré publicada el 1991 per Edicions Proa de Barcelona i escrita en un interval de cinc anys i escaig.
Tracta sobre la corrupció d'una de les altes autoritats de Barcelona i els seus treballs per salvar la seva imatge. Està situada en l'any 1799, i es veu un canvi de segle, que provocarà un gir en les idees socials conservadores. La història succeeix a l'antiga ciutat de Barcelona, però també passa per un petit poble.
La seva estructura ve determinada pel desordre dels seus capítols, que al final de l'obra esdevé una història molt lligada i coordinada. La base de l'obra serà l'acusació d'un jove poeta d'assassinat; d'aquí esdevindrà tota una història, en la qual intervindran diversos personatges que es veuran implicats en la situació en què es troba el jutge. En tota l'obra hi ha presència i relació de l'astronomia i la música contemporànies amb la vida dels personatges i els successos que s'hi esdevenen.

## Traduccions

Senyoria s'ha traduït a 10 idiomes:
* Castellà: Señoría (trad. Daniel Royo) Barcelona: Grijalbo-Mondadori, 1993 (2a edició: Barcelona: Random House - Mondadori, 2005)
* Hongarès: Őméltósága (trad. Tomcsányi Zsuzsanna) Budapest: Európa, 2001
* Romanès: Excelenta (trad. Jana Balacciu Matei) Bucarest: Merònia, 2002
* Gallec: Señoría (trad. Dolores Martínez Torres) Vigo: Galaxia, 2002
* Francès. Sa Seigneurie (trad. Bernard Lesfargues) Paris: Christian Bourgois Éditeur, 2004, Premi Méditerranée 2004
* Italià: Sua Signoria (trad. Francesco Ardolino) Roma: Alberto Gaffi, editore, 2006
* Portuguès: Sua Senhoria (trad. Jorge Fallorca) Lisboa: Tinta da China, 2007
* Albanès: Senjoria (trad. Bashkim Shehu) Tirana: Instituti i Librit & Komunikimit, 2008
* Alemany: Senyoria (trad. Kirsten Brandt) Frankfurt: Suhrkamp, 2009
* Neerlandès: Edelachtbare (trad. Pieter Lamberts & Joan Garrit) Utrecht: uitgeverij Signature, 2010

## Referències

* ↑ «Obra - Senyoria.». X. R. Trigo, David Ventura i Josep Miàs. Associació d'Escriptors en Llengua Catalana. Arxivat de l'original el 18 de maig 2015. [Consulta: 12 maig 2015].
* ↑ «Llibres traduïts de Jaume Cabré». visat.cat. [Consulta: 12 maig 2015].
* ↑ «SENYORIA - Jaume Cabré». alumni.ub. Arxivat de l'original el 18 de maig 2015. [Consulta: 12 maig 2015].
* ↑ «La traducció de "Senyoria", de Jaume Cabré, escollida millor novel·la estrangera a França». Corporació Catalana de Mitjans Audiovisuals, 25-05-2004. [Consulta: 12 maig 2015].
# Arkhànguelskoie (Vérkhniaia Plàvitsa)

Arkhànguelskoie - Архангельское (rus) - és un poble de l'óblast de Vorónej, a Rússia, segons el cens del 2010 tenia un habitant. Pertany al municipi de Vérkhniaia Plàvitsa.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова
# Iejini

Iejini (rus: Ежины) és un poble de l'óblast de Vólogda, a Rússia, que el 2002 tenia un habitant.

## Referències

* ↑ Данные переписи 2002 года: таблица 2С. М.: Федеральная служба государственной статистики, 2004.
# Iólzovo

Iólzovo (en rus: Ёлзово) és un poble de l'óblast de Leningrad, a Rússia, pertany al districte rural de Boksitogorski. El 2017 tenia un habitant.
# Kólbovo

Kólbovo (en rus: Колбово) és un poble de l'óblast de Tula, a Rússia, segons el cens del 2010 tenia un habitant.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Tomás Herreros Miguel

Tomás Herreros Miguel (Logronyo, 1877 - Barcelona, 22 de febrer de 1937) fou un dirigent anarcosindicalista.

## Biografia

Treballava com a tipògraf a Barcelona des de jovenet, on abraçà l'ideari anarquista influït per Anselmo Lorenzo i Antoni Pellicer i Paraire. El 1898 fou enviat a fer el servei militar a Cuba. El 1905 presidí la Junta de Defensa dels Drets Humans a Barcelona per tal de donar suport als anarquistes perseguits i sota la influència de Francesc Ferrer i Guàrdia va formar part del grup àcrata Quatre de maig. Participà en el congrés constitutiu de la Confederació Regional de Societats de Resistència o Solidaridad Obrera a Badalona del 6 al 8 de setembre de 1908 en representació de la Societat de l'Art d'Imprimir, sindicat en el qual es va destacar, i per aquesta raó el 29 de desembre de 1908 fou elegit vocal del Consell directiu.
S'oposa radicalment a Alejandro Lerroux i va escriure contra ell Alejandro Lerroux tal qual es, on l'acusava de manipular als treballadors en benefici propi. Fou detingut i empresonat després de la Setmana Tràgica el 26 de juliol de 1909. L'octubre del 1910 novament va representar la Societat de l'Art d'Imprimir en el congrés convocat per Solidaridad Obrera on es va prendre l'acord de constituir la CNT. També va assistir al primer Congrés de la CNT a Barcelona del 8 al 10 de setembre de 1911, però com a representant la secció d'oficis diversos de Bilbao. Poc després fou empresonat amb altres dirigents de la CNT i no fou posat en llibertat fins al maig de 1912. El 29 d'abril de 1915 assistí com a director del periòdic Tierra y Libertad al Congrés Internacional de la Pau celebrat a Ferrol.
Entre gener i març de 1919, a causa de la suspensió de les garanties constitucionals dictada pel govern a causa de la vaga de la Canadenca, fou empresonat al vaixell Pelayo. Poc després de ser alliberat fou detingut novament i tancat a la presó model de Barcelona. Formà part del Comitè pro-presos de Barcelona de 1919 fins al 1936, i el 1922 participà en el ple de Montjuïc del grup Los Solidarios pel que es va constituir la FAI. El juliol de 1923 el van ferir els pistolers del Sindicat Lliure en el seu quiosc de venda de llibres de la rambla de Santa Mònica de Barcelona.
Durant la Dictadura de Primo de Rivera fou encarregat de les relacions hispanoargentines entre la premsa llibertària. El 1933 el van nomenar administrador de l'òrgan de la CNT, Solidaridad Obrera. El 27 de setembre de 1936 participà en un homenatge a Francisco Ascaso, qui fou assassinat vora el seu quiosc.

## Obres

* Huelga general en Barcelona (1902)
* Alejandro Lerroux tal cual es. Historia de una infamia relatada por el mismo obrero que ha sido víctima de ella (1907)
* El obrero moderno (1911)
* La política y los obreros. Conferencia (1913).

## Enllaços externs

* Tomás Herreros a extelnegre.org
* Biografia a veuobrera.org
# Skólok

Skólok (en rus: Сколок) és un poble (un possiólok) de l'óblast de Saràtov, a Rússia, segons el cens del 2010 tenia un habitant. Pertany al districte municipal d'Arkadak.

## Referències

* ↑ «Почтовый индекс деревня Александровка, Аркадакский р-н, Саратовская обл». Arxivat de l'original el 2015-01-02.
# Vassilievski (Vladímir)

Vassilievski (en rus: Васильевский) és un poble (un possiólok) de l'óblast de Vladímir, a Rússia, segons el cens del 2010 tenia un habitant. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Volkodav

Volkodav (en rus: Волкодав) és un poble (un khútor) de l'óblast de Vorónej, a Rússia, segons el cens del 2010 tenia un habitant.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова
# Sent Pau de la Ròcha

Sent Pau la Ròcha (en francès Saint-Paul-la-Roche) és un municipi francès situat al departament de la Dordonya i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 872 | 794 | 616 | 591 | 555 | 551 | 520 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Jean-Michel Gendraud | |
| 2008- | Jean-Antoine Bordas | |

## Referències

* ↑ «Toponímia occitana». Arxivat de l'original el 2012-03-15. [Consulta: 24 novembre 2010].
# Dogecoin

El Dogecoin (codi: DOGE, símbol: Ð i D) és una criptomoneda derivada de Litecoin i creada pels enginyers de software Billy Markus i Jackson Palmer. El Dogecoin utilitza com a mascota un gos Shiba inu del mem d'Internet «Doge».
Va ser presentada el desembre de 2013 com una sàtira sobre el bitcoin i ràpidament va desenvolupar la seva pròpia comunitat en línia. El 17 d'abril de 2021, tots els dogecoins en circulació tenien un valor de gairebé 50.000 milions de dòlars.
Dogecoin és una moneda alternativa amb una gran base d'usuaris que comercia amb monedes fiduciàries i altres criptomonedes en diversos intercanvis de criptomonedes i plataformes d'inversió minorista de bona reputació. L'intercanvi d'articles físics i tangibles a canvi de DOGE es duu a terme en comunitats en línia com Reddit i Twitter, on els usuaris dels cercles sovint comparteixen informació relacionada amb criptomonedes. Una de les principals aplicacions comercials de la criptomoneda han estat els sistemes de propines a Internet, en què els usuaris de les xarxes socials donen propines a altres usuaris per proporcionar contingut interessant o digne de menció.

## Referències

* 1 2 A History of Dogecoin. Dogecoin Analysis Report. Social Science Research Network (SSRN). Consultat el 28 de desembre de 2017.
* ↑ Gilbert, David. «What is Dogecoin? The Meme that Became the Hot New Virtual Currency». International Business Times. [Consulta: 20 abril 2021].
* ↑ Couts, Andrew. «Wow. Dogecoin is the most Internet thing to happen, ever». Digital Trends. [Consulta: 20 abril 2021].
* ↑ Goldman, David. «What is Dogecoin? How a joke became hotter than bitcoin». CNN. [Consulta: 20 abril 2021].
* ↑ «A history of Dogecoin». ssrn.com. [Consulta: 17 maig 2022].
* ↑ «What is Dogecoin and how does it work?». kucoin.com. [Consulta: 17 maig 2022].
* ↑ «The rise and rise of the Dogecoin and internet tipping culture». abc.net.au. [Consulta: 17 maig 2022].

## Enllaços externs

* Dogecoin - Lloc web oficial
* Gràfics, estadístiques i API de la xarxa Dogecoin
# Helmut Walcha

Helmut Walcha (Leipzig, 27 d'octubre de 1907 - Frankfurt del Main, 11 d'agost de 1991) va ser un organista i clavicembalista alemany.

## Biografia

Es va quedar cec a l'edat de 19 anys després d'una vacunació contra la verola, i malgrat aquest desavantatge, va estudiar amb Günther Ramin al Conservatori de Leipzig. Va destacar com un de les més impressionants intèrprets de Bach.
De 1926 a 1929, va ser substitut de Ramin a l'església Sant Thomas. De 1929 a 1944, va realitzar molts cicles de concerts d'orgue a l'església de la Pau de Frankfurt i hi va ensenyar al Conservatori Superior.
L'any 1938, va ser encarregat d'una càtedra d'orgue a l'Escola superior de música de Frankfurt (Frankfurter Musikhochschule). Després de la Segona Guerra Mundial, va fundar l'Institut de música religiosa (Institut für Kirchenmusik) i va ser organista titular, entre 1946 i 1981, de l'església dels Tres Reis d'Orient (Dreikönigskirche).
Helmut Walcha va tenir fama internacional com a intèrpret de Bach, del qual coneixia de memòria tota l'obra d'orgue i de clavicèmbal. L'any 1947, va emprendre una interpretació integral i l'any 1971, va acabar el segon enregistrament integral de l'obra d'orgue de Bach. El seu coneixement aprofundit de l'estil i de les tècniques de Bach li va permetre proposar una cloenda al Contrapunctus XIV (18 en el seu enregistrament) de L'art de la fuga, que el compositor va deixar inacabat.
Va realitzar també una reedició completa de les partitures de Bach i de Haendel. Va compondre d'altra banda els seus propis preludis de corals, i diversos tractats musicològics dedicats a l'orgue. Era un dels experts els més competents pel que fa a la literatura d'orgue alemanya del període barroc (Bach i els seus « precursors »). Va acabar la seva carrera musical amb un últim concert públic l'any 1981.
Helmut Walcha està inhumat al cementiri de Sachsenhausen (Frankfurt del Main).

## Referències

* 1 2 País, Ediciones El «Helmut Walcha, organista alemán» (en castellà). El País [Madrid], 17-08-1991. ISSN: 1134-6582.
* 1 2 3 «Helmut Walcha (Organ, Harpsichord, Composer) - Short Biography». [Consulta: 6 març 2020].
# Gaujac (Dordonya)

Gaujac (en francès Gaugeac) és un municipi francès situat al departament de la Dordonya i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 131 | 125 | 122 | 121 | 123 | 118 | 115 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1989- | Robert Rougier | PS |

## Referències

* ↑ «Toponímia occitana». Arxivat de l'original el 2012-03-15. [Consulta: 25 novembre 2010].
# Senta Fe de Longgà

Senta Fe de Long Ga (en francès Sainte-Foy-de-Longas) és un municipi francès situat al departament de la Dordonya i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 264 | 255 | 241 | 259 | 250 | 249 | 242 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Thierry Lascaux | |

## Referències

* ↑ «Toponímia occitana». Arxivat de l'original el 2012-03-15. [Consulta: 25 novembre 2010].
# Rigard

El Rigard o Regard és un riu de Catalunya, que neix a la Collada de Toses i davalla fins a la seva desembocadura al riu Freser, a la localitat de Ribes de Freser. Forma doncs part de la conca del riu Ter, que vessa les seves aigües a la Mediterrània.

## Municipis que travessa

* Toses
* Planoles
* Ribes de Freser

## Referències

* ↑ Vila, Marco Aurelio. Catalunya: rius i poblament. L'Abadia de Montserrat, 1998, p. 108. ISBN 978-84-7826-874-0.